Cum deuotissima et profundissima nostri recommendacione vtj dignum et debitum obsequij incrementum. Reuerendissime pater, postquam dominus regni gubernator variis hicinde negociis et causis expeditis et terminatis cum suis ad Sweciam remeare intendit, plurima heic peracta et tractata occurrerent scribenda, que breuitatis causa scribere pronunc omittimus, sperantes quod hii viri venerandj et prelatj dignissimi dominus Anthonius Mast, commissarius apostolicus, et doctor Helgo, prepositus Strengnensis, nostram scribendj breuitatem excusabunt, cum facilius et apercius ea potuerint paternitati vestre dignissime viue vocis viaculo explanare, quod enim nobis visum est et ad breuitatem apcius et ad reliquas res prouidencius. Et quamquam, reuerendissime pater, aliqua contencionis materia inter dominum gubernatorem regnj et nos suborta fuerat, nouissime tamen, eum (= cum) soli essemus in sacrario ecclesie nostre pariter constitutj, optimo federe fuimus compositj, seque amicissimum nobis reddidit, qualiter insuper Steno ille Cristiersson, vestre Vpsalensis diocesis inhabitator, in quodam presbiterio Olandie se gesserit, commissimus domino doctori Helgonj paternitati vestre reverendissime referre, cui eciam literas examinacionis in causa illa confectas tradidimus paterniati vestre reuerendissime deferendas. Jlli eciam pro suis fauorabili assistencia et fatigis gratias agemus ingentes, quamquam summa sui in nos officia rem pocius quam verba desiderant. Quamdiu tamen in humanis egerimus, studebimus sibi in similibus et longe maioribus complacere. Cum hiis paternitatem vestram reverendissimam ad corroboracionem pacis direccionem iusticie et ecclesie sancte honorem indefessa prece Deo altissimo obnixius commendamus. Ex Abo anno 1491.